Veľkňaz boha Amona

Veľkňaz boha Amona alebo prvý Amonov prorok alebo prvý Amonov služobník () bol najvyššie postavený kňaz v kňazskej hierarchii staroegyptského boha Amona. Funkcia Amonovho veľkňaza vstúpila do pozornosti počas Novej ríše, na počiatku 18. dynastie.

 Úvod 
Amonov kňazský zbor vo Vesete (Téby) nadobudol začiatkom 18. dynastie značnú moc vďaka tribútu, ktorý platil panovník (napr. Hatšepsut alebo Thutmose III.) bohu Amonovi. V tom čase malo tébske kňazstvo vo svojom čele štyroch veľkňazov:

 prvý Amonov prorok (veľkňaz) Karnaku (),
 druhý Amonov prorok Karnaku (),
 tretí Amonov prorok Karnaku () a
 štvrtý Amonov prorok Karnaku ().

Moc Amonovho kňazstva bola dočasne oslabená počas amarnského obdobia. Ešte zo štvrtého roku vlády faraóna Achnatona je doložený Amonov veľkňaz Maja. Achnaton počas svojho panovania odstraňoval z monumentov okrem iných božských mien aj Amonovo meno. Po faraónovej smrti sa Amon stal opäť najdôležitejším spomedzi božstiev v egyptskom štáte. Mladý Achnatonov nástupca Tutanchaton si zmenil svoje meno na Tutanchamon, čím jasne dal najavo návrat k starým náboženským pomerom a k Amonovi.

Amonov veľkňaz vo Vesete bol menovaný kráľom. Nebolo nezvyčajné, keď hodnostár, ktorý zastával túto pozíciu, zároveň zastával aj ďalšiu v správe štátu či dvora. Niekoľko veľkňazov z obdobia Ramesseho II. zastávalo pozíciu vezíra.

Ku koncu Novej ríše počas 20. dynastie mal v Amonovom kňazstve veľký vplyv veľkňaz Ramessesnacht. Jeho nástupca, pravdepodobne syn Amenhotep, sa dostal do sporu s kušitským vicekráľom Panehesim. Panehesi vytiahol s vojskom a dobyl Veset. Následne jeho dvaja hlavní velitelia – Pianch a po ňom Hrihor – zastávali pozíciu veľkňaza vo Vesete.

Po čase, okolo roku 1080 pred Kr., tj. v 19. roku vlády Ramesseho XI., bol Hrihor vyhlásený za prvého vládnuceho veľkňaza boha Amona. V tomto čase Amonovo kňazstvo držalo ekonomiku egyptského štátu v hrsti. Vlastnilo ⅔ chrámových pozemkov, 90% lodí a množstvo ďalších zdrojov. Táto skutočnosť robila Amonovo kňazstvo rovnako mocným, ako bol faraón, ak nie ešte mocnejším. Od 21. dynastie, približne v období od roku 1080 po 943 pred Kr., boli Amonovi kňazi skutočnými vládcami Horného Egypta. No aj napriek tomu neboli považovaný za samostatne vládnucu dynastiu s kráľovskými výsadami. Po tomto období začal ich vplyv upadať. Jeden zo synov veľkňaza Pinodžema I. dosiahol nakoniec egyptský trón a vládol štátu skoro 5 rokov ako Pasbachaenniut I. Podobne tébsky veľkňaz Pasbachaenniut III. pravdepodobne obsadil trón ako Pasbachaenniut II. a vládol ako posledný vládca 21. dynastie.

 Významní veľkňazi boha Amona vo Vesete 
 18. dynastia 

##Meno veľkňazaPanovník v jeho funkčnom obdobíDatovanieHrobkaPoznámkyDžehutiAhmose I.MinmontuTT232HapusenebHatšepsutTT67Mencheperreseneb I.Thutmose III.TT86(?)Mencheperreseneb II.Thutmose III.; Amenhotep II.TT112MeriAmenhotep II.TT95 / TT84AmenemhetAmenhotep II.; Thutmose IV.TT97PtahmoseAmenhotep III.~1378(?)MeriptahAmenhotep III., od 20. rokuMajAmenhotep IV., 4. rokAmenemopeAmenhotep IV. (?)Parennefer VenneferTutanchamon; Aj II.; HaremhebNebuaHaremheb

 19. dynastia 

##Meno veľkňazaPanovník v jeho funkčnom obdobíDatovanieHrobkaPoznámkyVepuauetmoseSethi I.Nebneceru CenriOtec vezíra a veľkňaza Pasera.NebuennenefRamesse II.TT157VenneferPaserTT106Zastával tiež funkciu vezíra.Bakenchons I.TT35Doložený v 46. roku faraónovej vlády, bol veľkňazom 27 rokov.Ramu RaiRamesse II., MerenptahTT283Brat Bakenchonsa I.MahuhiMinmose

 20. dynastia 

##Meno veľkňazaPanovník v jeho funkčnom obdobíDatovanieHrobkaPoznámkyBakenchons II.Setnachte; Ramesse III.VesermaatrenachtRamesse III., 26. rokRamessenacht I.Ramesse IV., 1. rok až Ramesse IX., 2. rokTT293NesamomKoniec 20. dynastie, neisté poradie.AmenhotepRamesse IX., 10. rok až Ramesse X. alebo Ramesse XI.TT293Ramessenacht II.Ramesse XI.PanehesiBol tiež hlavným správcom (vicekráľom) Núbie.HrihorPôvodne veliteľ egyptského vojska.PianchiTiež pôvodne veliteľ egyptského vojska.

 21.–23. dynastia 

##Meno veľkňazaPanovník v jeho funkčnom obdobíDatovanieHrobkaPoznámkyCheperchaure‑setepenamon Pinodžem I.Nesbanebdžed I.1070–1032Pôvodne vezír a hlavný veliteľ vojsk faraóna Nesbanebdžeda I.Masaharta1054–1045Syn Pinodžema I. Slúžil aj ako hlavný veliteľ vojsk.Džedchonsiuefanch1046–1045Syn Pinodžema I.Mencheperre II.1045–992 Syn Pinodžema I. Slúžil aj ako hlavný veliteľ vojsk.Nesbanebdžed II.Amenemope, Osorkon Starší a Siamon992–990Mencheperreho syn.Pinodžem II.990–969Syn Mencheperreho II.Pasbachaenniut III.976–944Možno totožný s Pasbachaenniutom II.IupuatŠešonk I.944–924Syn Šešonka I.Hedžcheperre‑setepenre Šešonk II.Takelot I.877–875Syn Osorkona I.Iuuelot890–877Syn Osorkona I.Nesbanebdžed III.Takelot I.884–874Syn Osorkona I.Hedžcheperre‑setepenamon Harsieset I.Osorkon II.874–860Syn Šešonka II.Harsieset II.~874Nimlot (II.) (Namilt)Vesermaatre Osorkon III.Hedžcheperre‑setepenre Takelot II.

 25.–26. dynastia 

##Meno veľkňazaPanovník v jeho funkčnom obdobíDatovanieHrobkaPoznámkyHoremachetTaharka; Tanutamon704–660Šabakov syn.HarachebiPsammetik I.660–644Horemachetov syn.AnchnesneferibrePsammetik II.595–560Manželka boha Amona, ktorá zastávala aj funkciu Amonovho veľkňaza.Nitokris II.Ahmose II.560–550Dcéra Ahmoseho II.Nespautitauej312–311Veseruer281–277

 Referencie 

 Zdroj 

 Pozri aj 
 Staroegyptskí miestni vládcovia a panovníci v Treťom prechodnom období

 Literatúra 








 Externé odkazy 
 The High Priests of Amun  , dost. 

Kategória:Náboženstvo starovekého Egypta
Kategória:Chronológia starovekého Egypta